ኤርትራ ብስእሊ ዝሰነደ ይድነቀዉ ኣብርሃ፡ - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኲናት ዶባት ኢትዮ - ኤርትራ ብስእሊ ዝሰነደ ይድነቀዉ ኣብርሃ፡ 3 ጉንቦት 2018 መግለጺ ስእሊ, ሰኣላይ ይደነቀው ኣብርሃ ጎረባብቲ ሃገራት ኢትዮጵያን ኤርትራን ብዶባት ብእተሰሳበበ ጉዳይ ናብ ኲናት ካብ ዝኣትዋ ጽባሕ ሰንበት 6 ግንቦት 2018 ዕስራ ዓመት ይገበር ኣሎ። ብድሕሪ እቲ ንክልተ ዓመት ዝተኻየደ ደማዊ ኩናት እምበኣር ንዝሓለፉ 18 ዓመታት ኣብ 'ኣይ ሰላም ኣይ ኲናት' ሃዋህዉ ይርከባ ኣለዋ። ኲናት ድሕሪ ምዝዛሙ፡ ኣካል እቲ ታሪክ ዝኾኑ ዝተፈላለዩ ሰባት ብመልክዕ መጽሓፍን ካልእን ነቲ ታሪኽ ከዘንትዉዎ'ኳ እንተጸንሑ፡ ኣብ እዋን እቲ ዓዉደ ኲናት ንዘጋጥሙ ፍጻመታት ብስእሊ ሰኒዶም ንሕትመት ዘብቅዑ ግን ዳርጋ የለዉን። ብ1974 ኣቆጻጽራ ኢትዮጵያ ኣብ ንኡስ ዕደመኡ "ኣጽረጋ" ኣብ ዝተባህለ ቦታ ታዕሊም ወሲዱ ናብ ቓልሲ ዝተጸምበረ ሰኣላይ ይድነቀዉ ኣብርሃ፡ ኣብ ቤት ትምህርቲ ወያነ ብስእሊ ኢድ ጀሚሩ ካሜራ ተማሂሩ ኣብ ዝተፈላለየ ኣጋጣሚ ታሪኽ ኩናት ሰኒዱ ንኲናት ኢትዮ-ኤርትራ ብመልክዕ መጽሓፍ ኣሰናዲኡዎ ኣሎ። "ነታ ደብዳበ ምስረአኹ ብጓሂ ነቢዐ" ብ1981 ኣቆጻጽራ ኢትዮጵያ ብፎቶግራፍ ሰልጢኑ ታሪኽ ዓውደ ኩናት ክስንድ ዝተዋፈረ ይድነቀዉ ፡ ስርዓት ደርጊ ንምድምሳስ ኣብ ዝተገበረ "ወፍሪ ቴድሮስ" ንፈለማ እዋን ካሜራ ሒዙ ወፊሩ። ኣብ ኩናት ዶባት ኢትዮ ኤርትራ ከኣ ካሜርኡ ኣልዒሉ ታሪኽ ክስንድ ብወገን ኢትዮጵያ ተሰሊፉ። " ኣብ ዝተፈላለየ ግንባራት ኣብ ዝነበረ ኲናት ተሳቲፈ'የ። ኣብ ኲናት ዘይረብሕ ሰነድ ዝበሃል ስለዘየሎ ኩሉ እዩ ዝለዓል። ሓደ እዋን ክልቲኦም ህዝብታት ምትዕራቖም ስለዘይተርፍ፡ ኩሉ እቲ ሞያ ዝፈቕዶ ስነ ምግባር ሓሊኻ ኢኻ ትስእል" ይብል ይድነቀዉ። ህይወት ሰባት ኣብ ዝበልዕ፡ ሃብትን ጥሪትን ኣብ ዘዕኑ ኲናት፡ ካሜራ ሒዝኻ እግሪ እግሪ ፍጻሜታት ክትጎይን፡ ኣንፈት ነገራት ክቀያየሩ ክትርእን ስምዒትኻ ዝፈታተን ጉዳይ'ኳ እንተኾነ ሞያዊ ሓለፍነት ሒዝካ ኣብ ዝወፈርኻሉ ዓዉዲ ዉግእ ዋላ'ኳ ትልውጦ ነገር እንተዘየሎ ብዙሕ ዘሕዝን ነገር ኢኻ ትርኢ። "ኲናት ጸሓይ ዓራርቦ ኣዚየ ዝሓዘንኹሉ እዋን ነይሩ። በቲ ሓደ ኣንጻር ተሰሊፋ ተሃሪማ ምስ ዝወደቐት ኤርትራዊት መንእሰይ፡ ካብ ዓባይ ሓፍታ ዝተጻሕፈ ደብዳበ ረኺበ። ሽዑ ብጓሂ ነቢዐ ኣይተመሳሕኩን ኣይተደረርኩን እውን። እቲ ደብዳበ ካብ ዓባይ ሓፍታ እያ ተጻሒፋ። ክልተ ወይ ሰለስተ ኣሕዋት ድማ ኣብቲ ግንባር ተሰሊፎም ኣለዉ። ሞይቶም ድዮም ተሪፎም ኣይፍለጡን። እቲ ስድራ ግና ተበቲኑ'ዩ ። በቲ ኣጋጣሚ ኣዝየ ሓዚነ" ክብል ተዘክርኡ የዘንቱ። "እቶም ናትና ወገን ማሪኾምኒ" ፍጻመታት ኲናት ብስእሊ ክትቀርጽ ካሜራ ተሓንጊጥኻ ኣብ ቅድሚት፥ ድሕሪትን ማእኸልን ወተሃደራት ክትጎይይ ምርኣይ ንገሊኡ ከሕርቖ፡ ንገሊኡ ድማ እንታይ'ዩ ደልዩ ዘዕነኒ ዘሎ?
